OpenLLM-France/wikimedia huggingface dataset:
# Knik-Fairview

Knik-Fairview és una concentració de població designada pel cens dels Estats Units a l'estat d'Alaska. Segons el cens del 2000 tenia 7.049 habitants.

## Demografia

Segons el cens del 2000, Knik-Fairview tenia 7.050 habitants, 2.380 habitatges, i 1.800 famílies La densitat de població era de 39 habitants/km².
Dels 2.380 habitatges en un 45% hi vivien nens de menys de 18 anys, en un 64% hi vivien parelles casades, en un 7% dones solteres, i en un 24% no eren unitats familiars. En el 18% dels habitatges hi vivien persones soles el 3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3 i el nombre mitjà de persones que vivien en cada família era de 3,4.
Per edats la població es repartia de la següent manera: un 34% tenia menys de 18 anys, un 6% entre 18 i 24, un 33% entre 25 i 44, un 23% de 45 a 60 i un 5% 65 anys o més.
L'edat mediana era de 33 anys. Per cada 100 dones hi havia 108 homes. Per cada 100 dones de 18 o més anys hi havia 107 homes.
La renda mediana per habitatge era de 52.100 $ i la renda mediana per família de 60.100 $. Els homes tenien una renda mediana de 46.300 $ mentre que les dones 29.800 $. La renda per capita de la població era de 20.900 $. Aproximadament el 9% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Knik-Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Knik-Fairview». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Allegiant Stadium

Allegiant Stadium és un estadi de futbol americà situat a la ciutat de Paradise, Nevada, Estats Units. Acull els partits que disputen com a locals els Las Vegas Raiders de la National Football League (NFL) i els UNLV Rebels de la National Collegiate Athletic Association (NCAA). Va ser inaugurat a finals de juliol de 2020 i té una capacitat per a 65.000 espectadors.

## Història

La construcció de l'estadi va ser aprovada pel Senat i l'Assemblea de Nevada a l'octubre de 2016. El finançament del projecte, el cost estimat del qual va ser d'uns 1.800 milions de dòlars, va sortir tant de fons públics com privats. El 27 de març de 2017 els propietaris dels equips de l'NFL van aprovar el trasllat dels Raiders a Las Vegas.
La col·locació de la primera pedra de l'estadi va tenir lloc el 13 de novembre de 2017 en una cerimònia a la qual van assistir Mark Davis (propietari dels Raiders), Roger Goodell (comissionat de l'NFL), Brian Sandoval (Governador de Nevada) i Carolyn Goodman (alcaldessa de Las Vegas). L'acte també va servir d'homenatge a les víctimes del tiroteig produït a la ciutat mes i mig abans.
El 5 d'agost de 2019 els Raiders van anunciar un acord amb Allegiant Air pel qual l'aerolínia de baix cost donaria nom a l'estadi.
La inauguració de l'estadi estava prevista per al 22 d'agost de 2020 amb un concert del cantant de country Garth Brooks. No obstant això, a causa de la pandèmia de COVID-19 l'actuació va ser posposada al febrer de 2021. De la mateixa manera, els Las Vegas Raiders anaven a debutar en la seva nova casa el 27 d'agost de 2020 en un partit de pretemporada davant els Arizona Cardinals, però el partit va ser cancel·lat.
L'Allegiant Stadium va ser declarat oficialment obert pel Comtat de Clark el 31 de juliol de 2020 i els Raiders van estrenar el recinte el 21 de setembre en un Monday Night Football contra els New Orleans Saints. Alvin Kamara va ser l'autor del primer touchdown en el nou estadi. El 5 de juny de 2021 WWE el va anunciar com a seu de l'esdeveniment SummerSlam 2021.

## Referències

* ↑ «Nevada Senate approves Raiders stadium deal, now must pass Assembly» (en anglès). CBS Sports, 2016.
* ↑ «Els Raiders es mudaran de Oakland a Las Vegas». El País, 2017.
* ↑ «Raiders, Allegiant agree on naming rights deal for Las Vegas Stadium» (en anglès). Las Vegas Raiders, 2019.
* ↑ «Així és l'Allegiant Stadium, la seu de WWE SummerSlam 2017» (en castellà), 06-06-2021.

## Enllaços externs

* Las Vegas Stadium Authority
# Genial

Genial fou el primer duc de Vascònia (llatí Wasconia després deformat a Gascunya).
El 602 i 607 els reis merovingis Teodobert II i Teodoric II reuniren forts exercits per combatre els vascons que finalment van haver de pagar tributs i acceptar l'autoritat reial. El rei va nomenar com a dux de Wasconia a Genial, que governaria sobre els vascons i gal·loromans de la Novempopulania. Sembla que aquest Genial va aconseguir governar en pau segons diu Fredegari a la "Crònica General" i va acabar sent ben acceptat pels vascons.
Va morir vers el 626 o 627 el va succeir Aichinà o Aighí.

## Referències

Monlezun, Histoire de la Gascogne
# Germans Chudnovsky

Els germans Chudnovsky (David Volfovich; nascut el 1947 a Kíiv i Gregory Volfovich; nascut el 1952 a Kíiv) són dos matemàtics americans coneguts pel seu rècord mundial de càlculs matemàtics, els superordinadors de fabricació casolana i la seva estreta relació de treball.

## Carreres en les matemàtiques

L'any 1992 un article en el The New Yorker esmentava que segons l'opinió de molts matemàtics, Gregory Chudnovsky és un dels millors matemàtics vius del món. El seu germà, David Chudnovsky, col·labora amb ell i li fa d'assistent en la malaltia que pateix, la miastènia greu.
Els Germans Chudnovsky han mantingut registres, en diferents moments, per calcular π amb el màxim nombre de dígits. Van arribar als dos milions de dígits en la dècada dels 1990, amb un superordinador, anomenat m-zero, que van construir al seu apartament de Manhattan. El 1987, els germans Chudnovsky van desenvolupar l'algoritme (que ara es diu l'algoritme Chudnovsky) que utilitzen per trencar diversos rècords de càlcul del nombre Pi. Avui en dia, aquest algoritme el fa servir Mathematica per calcular π, i es continua fent servir per altres institucions o persones que han aconseguit rècords mundials en el càlcul del nombre pi.
Els germans també van assistir el Museu Metropolità d'Art el 2003, en la fusió d'una sèrie de fotografies digitals preses de The Hunt of the Unicorn durant la seva neteja.

## L'algorisme Chudnovsky

L'algorisme implementa una sèrie de convergència ràpida. Segueix una sèrie hipergeomètrica emprada en el càlcul d'alta precisió dels dígits de pi. Es fonamenta en la fórmula de Ramanujan i sembla que és l'emprada en els càlculs de pi de començaments del segle xxi.

## Referències

* ↑ The Mountains of Pi The New Yorker 1992-03-02 (anglès)
* ↑ «NOVA Science NOW». PBS, 26-07-2005. (anglès)
* ↑ «Capturing the Unicorn». The New Yorker, 11-04-2005.

## Enllaços externs

* Germans Chudnovsky al Mathematics Genealogy Project. (anglès)
* Gregory's faculty page (anglès)
* David's faculty page (anglès)
# Carlos Regino Soler Mora

Carlos Regino Soler Mora (Castalla, ? - Alacant, 26 de maig de 1932) fou un advocat i polític valencià, diputat a les Corts Espanyoles durant la restauració borbònica.
Fill predilecte de Xixona des de 1908, fou elegit diputat a les Corts Espanyoles pel districte de Villena per la fracció de Manuel García Prieto Partit Liberal a les eleccions generals espanyoles de 1916 i 1918. Després fou nomenat director general d'impostos i rendes.

## Referències

* ↑ Fitxa del Congrés dels Diputats
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.532. ISBN 9788495484802.
# Gerry Weber Open 2011

El Torneig d'Halle 2011, oficialment conegut com a Gerry Weber Open 2011 és una competició tennística disputada sobre pista de gespa que pertany a les sèries 250 del circuit ATP masculí. La 19a edició del torneig es va celebrar entre el 4 i el 12 de juny de 2011 al Gerry Weber Stadion de Halle, Rin del Nord-Westfàlia, Alemanya.

## Quadre individual masculí

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| | L. Hewitt | 6 | 6 | |
| | A. Seppi | 4 | 4 | | | L. Hewitt | 6$^4$ | 3 | |
| | P. Kohlschreiber | 6 | 7 | | | P. Kohlschreiber | 7 | 6 | |
| 7 | A. Dolhopòlov | 3 | 6⁵ | | | | | | | | P. Kohlschreiber | 6 | 6 | |
| 3 | G. Monfils | 6 | 6 | | | | | | | | G. Monfils | 3 | 3 | |
| | I. Dodig | 2 | 3 | | 3 | G. Monfils | 6 | 6 | | | | | | |
| | Y-h. Lu | 6$^4$ | 6 | 4 | 6 | F. Mayer | 4 | 4 | | | | | | |
| 6 | F. Mayer | 7 | 3 | 6 | | | | | | | | | | | P. Kohlschreiber | 7 | 2 | |
| 8 | M. Raonic | 7 | 6 | | | | | | | | | | | | P. Petzschner | 6⁵ | 0 | r |
| | T. Kamke | 6² | 3 | | 8 | M. Raonic | 3 | 7 | 3 | | | | | |
| | D. Gimeno-Traver | 2 | 4 | | | P. Petzschner | 6 | 6⁶ | 6 | | | | | |
| | P. Petzschner | 6 | 6 | | | | | | | | P. Petzschner | 7 | 2 | 6 |
| 5 | V. Troicki | 6 | 6 | | | | | | | 2 | T. Berdych | 6$^7$ | 6 | 3 |
| | Í. Andréiev | 3 | 1 | | 5 | V. Troicki | 6$^3$ | 1 | | | | | | |
| Q | J. Hernych | 3 | 6$^7$ | | 2 | T. Berdych | 7 | 6 | |
| 2 | T. Berdych | 6 | 7 | | | | | | |

## Quadre doble masculí

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final | Final |
| 1 | Rohan Bopanna Aisam-ul-Haq Qureshi | 4 | 7 | [10] |
| | Dustin Brown Gaël Monfils | 6 | 6⁵ | [4] | 1 | Rohan Bopanna Aisam-ul-Haq Qureshi | 5 | 6 | [11] |
| | Christopher Kas Philipp Kohlschreiber | 6 | 6 | | | Christopher Kas Philipp Kohlschreiber | 7 | 3 | [9] |
| | Jarkko Nieminen Viktor Troicki | 2 | 4 | | | | | | | 1 | Rohan Bopanna Aisam-ul-Haq Qureshi | 7 | 3 | [11] |
| | Robin Haase Milos Raonic | 6 | 6 | | | | | | | | Robin Haase Milos Raonic | 6$^8$ | 6 | [9] |
| WC | Dominik Meffert Mischa Zverev | 3 | 4 | | | Robin Haase Milos Raonic | 6⁶ | 7 | [10] |
| WC | Lleyton Hewitt Peter Luczak | 3 | 7 | [13] | WC | Lleyton Hewitt Peter Luczak | 7 | 6$^4$ | [5] |
| 2 | Eric Butorac Jean-Julien Rojer | 6 | 5 | [11] | | | | | |

## Enllaços externs

* Web oficial Arxivat 2008-06-23 a Wayback Machine. (anglès) (alemany)
* Quadre individual masculí PDF
* Quadre doble masculí PDF
Halle :
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2021
2022
2023
2024 :
ATP World Tour 2011
< 2010
2012 > :
ATP World Tour Finals, Londres :
# Gerbillus principulus

Gerbillus principulus és una espècie de mamífer rosegador de la família dels múrids. És endèmic d'una petita part del Sudan. El seu hàbitat natural són les planes rocoses amb matolls. Es desconeix si hi ha cap amenaça significativa per a la supervivència d'aquesta espècie. Calen nous estudis per a determinar l'estat taxonòmic d'aquest animal.

## Referències

* ↑ Schlitter, D.; Granjon, L. Gerbillus principulus. UICN 2008. Llista Vermella d'espècies amenaçades de la UICN, edició 2008, consultada el 1 agost 2017.
Espècies vivents de jerbus petits :
Regne: Animalia · Embrancament: Chordata · Classe: Mammalia · Ordre: Rodentia  · Família: Muridae :
Tribus Ammodillini, Desmodilliscini, Gerbillurini i Taterillini :
Tribu Gerbillini :
Categoria :
# Gnatholepis volcanus

Gnatholepis volcanus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 10 cm de longitud total.

## Hàbitat

És un peix d'aigua dolça, de clima tropical i demersal.

## Distribució geogràfica

Es troba a Àsia: llac Taal (Batangas, illa de Luzon, les Filipines).

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Herre, A.W.C.T., 1927. The Philippine Bureau of Science monographic publications on fishes: gobies of the Philippines and China Sea. Monogr. Bur. Sci. Manila 23:1-352.
* ↑ Herre, A.W.C.T., 1953. Check list of Philippine fishes. Res. Rep. U.S. Fish Wild. Serv., (20): 977 p.
* ↑ Mercene, E.C., 1997. Freshwater fishes of the Philippines. p. 81-105. A: R.Guerrero III, A. Calpe i L. Darvin (eds.). Aquatic Biology Research and Development in the Philippines (Proceedings of the First Nat'l Symposium-Workshop on Aquatic Biology R&D, Nov. 28-29, 1995, Los Baños, Laguna). PCAMRD Bk. Ser. 20.

## Bibliografia

* Bleher, H., 1996. Bombon. Aqua geographia 12(4):6-34.
* Herre, A.W.C.T., 1953. A new species of Gnatholepis with a key to the tropical Pacific species. Philipp. J. Sci. 82(2):193-197.

## Enllaços externs

* uBio (anglès)
# Cavaire

Cavaire fou un trobador o, potser, un joglar del segle xiii que escrigué la seva obra en occità. D'origen incert, s'ha proposat Orlhac com a lloc de naixement, tot i que també hi ha evidències d'un possible origen italià. Se'l coneix per haver escrit un partiment amb Bonafós.
Entre 1225 i 1250, s'ha pogut confirmar que participà en un intercanvi de cobles amb un tal Falconet o Folco, a la cort de d'Azzo VII d'Este, qui l'anomena joglar.
El nom Cavaire vol dir excavador.

## Obres

* (111.1 = 99.1) Bonafos, yeu vos envit
* (111.2 = 151.1) Cavaire, pois bos joglars est

### Extracte
#### Partiment amb Bonafós

Bonafos, yeu vos envit
e fatz vos un partimen
qu'aiatz domn'ab cors complit,
bell'e bon' et avinen,
o a tot vostre talen
detz borzes d'arsselhs qu'estan
a Orlac al vostre dan.
Ara parra, N Bonafos.
s'etz plus mals que amoros.

#### Intercanvi de cobles amb Falconet

Cavaliers, cui joglars vest,
de cavalaria s.devest,
c'us joglaretz del marques d'Est,
Falco, vos a vesti ab si,
per que m demandatz que m feri,
que noca us deman qui us vesti?

## Referències

* 1 2 3 «Trobar, Cavaire (PC 111)». [Consulta: 9 setembre 2018].
* ↑ «Trobar, Folco (PC 151)». [Consulta: 9 setembre 2018].
* ↑ Una explicació sobre la numeració de la poesia trobadoresca d'acord amb el repertori de Pillet i Carstens es troba a l'article Alfred Pillet.
* ↑ Harvey, Ruth; Paterson, Linda M.; Radaelli, Anna; Franchi, Claudio; Meliga, Walter. The Troubadour Tensos and Partimens: A Critical Edition (en anglès). 3. Cambridge: Gallica, 2010. ISBN 978-1-84384-197-5.
* ↑ François-Just-Marie, Raynouard. Choix des poésies originales des troubadours: Les biographies des... (en francès). 5. París: Imprimerie de Firmin Didot, 1820.

## Vegeu també

* Llista de trobadors

## Bibliografia

* Rosa María Medina Granda, "Cavaire ~ Bonafos Bonafos, yeu vos envit (BdT 111.1 = 99.1)", Lecturae tropatorum 8, 2015

## Enllaços externs

* http://troubadours.byu.edu/PC/PC-111/111%20-%20Cavaire.htm
# Capicorb

Capicorb (forma oficial), escrit de vegades Cap i Corb, Capicorp o Cap i Corp, és un nucli poblacional que pertany al municipi d'Alcalà de Xivert, i està enclavat al sud del terme municipal, des del barranc d'Estopet fins al terme de Torreblanca, en la plana d'Orpesa-Torreblanca.
Capicorb és una entitat de població amb personalitat pròpia, figura al Nomenclàtor amb aquesta denominació i en 1970 tenia 142 habitants. A vegades ha tingut Alcalde pedani.
Les platges de Capicorb són: Manyetes o Tropicana, d'arena, i Serradal i Capicorb, de còdols. A aquesta costa desemboquen el barranc d'Estopet, al nord, i el riu Coves o Sant Miquel, al sud.
L'escola pública, construïda en la segona república, i utilitzada en l'actualitat per l'Associació de veïns i per a diversos actes festius, i un edifici religiós del segle xviii, l'Ermita de Sant Antoni, li han atorgat cohesió al conjunt. Altres edificis públics són: El magatzem de la sal, del segle xviii, avui convertit en discoteca; La caserna de protecció de la costa, avui desapareguda per l'avanç de la mar, i una antiga fortificació de guaita i defensa litoral del segle xv, la torre de Capicorb, reutilitzada com habitatge particular.
* Ermita de Sant Antoni
* Platja de Manyetes
* Platja del Serradal
* Platja de Capicorb
Els terrenys de Capicorb han estat històricament deshabitats, a excepció d'algunes famílies en determinats moments, i fou a principis del segle xx quan algunes famílies que venien de pobles de les comarques de l'interior començaren a instal·lar-se en cases disseminades. Actualment, la població assentada s'ha mantingut i amb la construcció d'habitatges turístics s'ha incrementat la població estacional.
Evolució demográfica :
| Any | 2000 | 2001 | 2002 | 2003 | 2004 | 2005 | 2006 | 2007 |
| Població | 137 | 159 | 170 | 180 | 183 | 189 | 201 | 209 |
Els habitants s'han dedicat tradicionalment a l'agricultura i la ramaderia. Avui en dia la construcció i el turisme han diversificat les ocupacions de la població.

## Notes

* ↑ Decret 205/1996 de 5 de novembre de 1996.
* ↑ http://www.raco.cat/index.php/Beceroles/article/view/123545 Toponímia major de les Terres de l'Ebre i del Maestrat: divergència i adequació entre formes oficials i formes populars, Xavier Rull
* ↑ Dempere Roda, José Ramón (1993). ``La actividad turística como agente transformador de un espacio geográfico: El caso de Alcalà de Xivert (II): Las urbanizaciones´´. Mainhardt, 17 p. 33
* ↑ Nomenclator segons l'INE

## Bibliografia

* Bosch, Nieves (2001). Capicorb, un poblado y bello paraje de la costa mediterránea. Mainhardt, 40. pp. 18-26.
# Casa Nova del Bolet

Casa Nova del Bolet és un jaciment arqueològic prehistòric al municipi de Mediona a l'Alt Penedès. Es tracta d'un conjunt de restes lítiques datades en dues cronologies diferents que formarien un centre de producció i explotació de sílex, majoritàriament (ja que també hi ha restes de quars). El primer conjunt s'ha datat dins de l'epipaleolític-neolític del qual s'han localitat molt pocs materials majoritàriament fets amb sílex, tot i que hi ha alguna excepció de quars. El segon conjunt s'ha inclòs dins de la cronologia del paleolític superior (33000-24000 BP), del qual es troben més restes lítiques conservades. El jaciment va ser descobert per P. Giró i J. Ma. Massachs l'any 1959 durant unes prospeccions
En relació al conjunt pertanyent a l'epipaleolític-neolític es va localitzar un gratador, petites làmines fragmentades i retocades, ascles i dos fragments de destrals polides. El conjunt que pertany al paleolític superior està format per ascles de mida molt destacable i fragments retocats, tot i que també hi ha rascadors i dos burins diedres. Les troballes estan dipositades al Museu de Vilafranca del Penedès.

## Bibliografia

* Giró, P. "Notas de Arqueologia de Catalunya y Baleares: Font-rubí". Ampurias. XXIV, p.294.
* Monfort Salions, J. Talleres líticos de superficie del Penedès y sus extensiones. setembre 1972. p.109-114. Tesi de Llicenciatura, Universitat de Barcelona,.
* Rauret, A. M. El proceso de la primitiva población del Panadés. 1963. p.61. esis de Licenciatura per la Universitat de Barcelona
# Casa Nova de la Tria

La Casa Nova de la Tria és una masia al sud-oest del terme municipal de Sant Boi de Lluçanès (Osona) catalogada a l'Inventari del Patrimoni Arquitectònic de Catalunya.

## Arquitectura

Es tracta d'un edifici amb teulada a dues vessants amb el desaigue lateral a la façana principal. L'edifici originari de planta quadrada fou allargat posteriorment. Al costat esquerre de la façana principal hi ha un portal que forma la lliça i dona pas a la pallissa i als graners. A la façana principal hi ha un portal adovellat datat el 1694, al costat hi ha tres graons de pedra amb lloses per muntar a cavall. A sobre hi trobem dues finestres al mig de les quals hi ha l'escut de la família Tria. Totes les finestres són allindades amb muntants i ampits de pedra treballada. L'any 1753 va haver-hi una restauració i ampliació. En resta constància per la data que es troba a la llinda de la cuina. El material emprat, blocs de pedra, considerablement grans, li donen un gran solidesa.

## Història

Sabem que des del 1714 ja no hi habitaven els amos. Els masovers surt a fer de testimoni en una venta de Busquets i Mascarella.

## Referències

* 1 2 «Mas la Tria». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 març 2019].
# Carlos Ramírez Zancas

Carlos Ramírez Zancas (Tomelloso, 11 de setembre de 1938) fou un futbolista castellanomanxec de la dècada de 1960.

## Trajectòria

Era un mig centre o interior de gran tècnica. Començà a destacar al Reial Valladolid, on jugà quatre temporades a primera divisió un total de 89 partits. Fou, jugant a aquest club, un dels botxins del primer descens de l'Espanyol a Segona. L'any 1964 fitxà pel RCD Espanyol, on coincidí amb la davantera dels 5 dofins. En total jugà 71 partits de lliga i 5 més a Europa amb l'equip. L'arribada d'homes com Lico i Jesús Glaría forçaren la seva marxa del club, que es produí l'any 1968. El seu darrer club fou l'Elx CF, club on jugà dues temporades més a primera divisió.

## Referències

* ↑ «Carlos RAMÍREZ». hallofameperico. [Consulta: 20 abril 2013].
* ↑ «Carlos RAMIREZ Zancas». Mundo Deportivo, 31-12-1967. [Consulta: 20 abril 2013].
* ↑ «Ramírez: Nostalgia del Español». Mundo Deportivo, 08-01-1970. [Consulta: 20 abril 2013].

## Enllaços externs

* Perfil a BDFutbol
# Castagniccia

La Castagniccia (pronunciat [ka∫ta], com "cach'tagni tchia" o "cach'tagni tcha" [t∫a], ]) és una regió de Còrsega situada al centre-est de l'illa. Pren el seu nom del castanyer, castagnu en cors, arbre omnipresent a la regió. Força boscosa i rica en aigua, tot i que muntanyosa i de difícil accés, en el segle xix va tenir la densitat de població més alta de Còrsega. La seva economia es basava en la cultura de la castanya, que salvà nombrosos corsos de la fam.
El seu punt culminant és el San Petrone (1.767 m). Dotada d'una terra fèrtil i rica en cabals d'aigua, verda i boscosa, que contrasta amb altres regions més pobres i seques.
Els seus límits són els rius Golu a l'oest i al nord, Tavignanu al sud, a l'est la planura oriental i el mar Tirrè.

## Geografia

La Castagniccia està formada pels pievi següents :
* Alisgiani (Alesani)
* Ampugnani
* Boziu
* Campuloru
* Casàccuni (Casacconi)
* Casinca
* Mercuriu (pieve històric, més tard unit a Boziu)
* Muriani
* Orezza
* A Rogna (en part : marge esquerre de Tavignanu)
* Rustinu
* A Serra
* Tàlcini (en part)
* Tavagna
* Vallerustie
* Verde

## Enllaços externs

* Sindicat d'Iniciativa de la Castagniccia
# Casino Royale

«Casino Royale» té aquests significats:
* Casino Royale (novel·la)
* Casino Royale (pel·lícula de 1954), protagonitzada per Barry Nelson i Peter Lorre
* Casino Royale (pel·lícula de 1967), protagonitzada per David Niven, Peter Sellers, Ursula Andress i Orson Welles
* Casino Royale (pel·lícula de 2006), protagonitzada per Daniel Craig i Mads Mikkelsen